《反挽歌二首 其二》
宋代·赵崇嶓

死生虽异涂，昭晰本一理。崦嵫落圆景，一诀非永逝。

达人随元化，生死一剧耳。生生常痴冥，安知非真死。

死当安吾归，生当适吾意。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。